ΓΡΑΠΤΗ ΕΡΩΤΗΣΗ P-2751/99

υποβολή: Franoise Grossette (PPE-DE) προς την Επιτροπή

(7 Ιανουαρίου 2000)

Θέμα: Εναρμόνιση των εθνικών νομοθεσιών φόρος κύκλου εργασιών

Θεωρεί η Επιτροπή ότι οι παρακάτω πράξεις απαλλάσσονται από την εφαρμογή του άρθρου 13 της οδηγίας 77/388/ΕΟΚ(1) της 17ης Μα ου 1977 σχετικά με την εναρμόνιση των νομοθεσιών των κρατών μελών για τους φόρους κύκλου εργασιών;

- οι προμήθειες παραγώγων του αίματος,

- οι ιατρικέςπηρεσίες που παρέχονται από τα νοσοκομεία που έχουν ιδρυθεί ως εμπορικές επιχειρήσεις,

- οι παροχέςπηρεσιών φυσικών προσώπων για τη φύλαξη βρεφών και νηπίων,

- οιπηρεσίες διαιτησίας σε περιπτώσεις πτωχεύσεων και σε διαφορές μεταξύ επιχειρήσεων, τις οποίες παρέχουν δικηγόροι των οποίων οι δραστηριότητες απαλλάσσονται από τους φόρους αυτούς δυνάμει του παραρτήματος ΣΤ της ίδιας οδηγίας,

- η διαχείριση κοινού επενδυτικού κεφαλαίου που προέρχεται από άλλο κράτος μέλος,

- το τμήμα που αφορά το δάνειο σε μια πράξη σύναψης στεγαστικού δανείου, κατά την οποία η διάθεση του ακινήτου φορολογείται με βάση τα άρθρα 5 και 6 της εν λόγω οδηγίας,

- η αγορά μετοχών από μια επιχείρηση σε μια άλλη επιχείρηση με άμεσο στόχο την αναδιάρθρωση την απόκτηση νέων μετόχων και την επιχειρηματική συνεργασία,

- η μίσθωση αίθουσας ξενοδοχείου για τη διοργάνωση διάλεξης,

- οιπηρεσίες που παρέχουν στα μέλη τους προς το κοινό τους συμφέρον, εισπράττοντας συνδρομή με βάση το καταστατικό τους,μη κερδοσκοπικές οργανώσεις ασχολούμενες με τον αθλητισμό, όταν οι οργανώσεις αυτές έχουν λάβει από τις δημόσιες αρχές το μονοπώλιο όσον αφορά τους κανονισμούς και την πρόσβαση σε ένα συγκεκριμένο άθλημα, τη διευθέτηση των διενέξεων μεταξύ των μελών, με αποτέλεσμα η συνδρομή να έχειποχρεωτικό χαρακτήρα για όποιον επιθυμεί να συμμετάσχει σε πρωταθλήματα. Εάν δεν απαλλάσσονται αυτές οι δραστηριότητες, πώς πρέπει να φορολογούνται;

- οιπηρεσίες factoring,

- η μίσθωση διαφημιστικών πινακίδων αναρτημένων σε πολυκατοικίες,

- η διάθεση οικοπέδου επί του οποίου οικοδομείται κατοικία, όταν η παράδοση της κατοικίας γίνεται ταυτόχρονα με την παράδοση του οικοπέδου και το οίκημα φορολογείται βάσει του άρθρου 4 (3) (β) της οδηγίας 77/388/ΕΟΚ, αλλά στην περίπτωση που ένα κράτος μέλος προέκρινε την επιλογή που αναφέρει το παράρτημα ΣΤ (16);

(1) ΕΕ L 145 της 13.6.1977, σελ. 1.

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις P-2500/99 και P-2751/99

(20 Ιανουαρίου 2000)

Το Αξιότιμο Μέλος του Κοινοβουλίου αναφέρεται στη μελέτη μιας σειράς πολύ πολύπλοκων και προβληματικών περιπτώσεων της κοινοτικής φορολογικής νομοθεσίας σε θέματα ΦΠΑ. Κατά συνέπεια, η φορολογική μεταχείριση που τους επιφυλάσσεται εξαρτάται από την ακριβή ανάλυση, αφενός των διατάξεων του άρθρου 9 της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των Κρατών μελών, των σχετικών με τους φόρους κύκλου εργασιών Κοινό σύστημα φόρου προστιθεμένης αξίας: ομοιόμορφη φορολογική βάση, για τον καθορισμό του τόπου της παροχής των αναφερόμενωνπηρεσιών και, αφετέρου, από το άρθρο 13 της έκτης οδηγίας ΦΠΑ για να καθορισθεί εάν στις αναφερόμενες περιπτώσεις προβλέπεται απαλλαγή.

Λόγω του εύρους και της ειδικής φύσης του αιτήματος που αφορά ένα μακρύ κατάλογο πράξεων, επιβάλλεται λεπτομερής μελέτη περίπτωση προς περίπτωση. Η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι μια τέτοια λεπτομερής απάντηση απαιτεί μακρές και πολύπλοκες έρευνες τις οποίες δεν είναι σε θέση να αναλάβει προς το παρόν ενώ ταυτόχρονα ξεπερνούν ευρέως το πλαίσιο μιας απάντησης σε μια γραπτή ερώτηση.